cyanic-selkie/wikianc huggingface dataset:
การดำรงตำแหน่งนายกรัฐมนตรีของประยุทธ์ จันทร์โอชา
การสืบทอดอำนาจ
วุฒิสภาไทย ชุดที่ 12 ได้ชื่อว่าเป็นสถาบันค้ำจุนอำนาจของพลเอก ประยุทธ์ จันทร์โอชาหลังคณะรักษาความสงบแห่งชาติหมดอำนาจ สมาชิกเกือบครึ่งมาจากองค์การตามรัฐธรรมนูญที่คณะรักษาความสงบแห่งชาติจัดตั้งขึ้น (สมาชิกสภานิติบัญญัติแห่งชาติ สภาปฏิรูปแห่งชาติ สภาขับเคลื่อนการปฏิรูปประเทศ คณะรัฐมนตรีประยุทธ์ 1 และสมาชิกคณะรักษาความสงบแห่งชาติ) ทั้งยังมีอดีตผู้สมัครรับเลือกตั้งเป็นสมาชิกสภาผู้แทนราษฎรจากพรรคพลังประชารัฐ และเครือญาตินักการเมืองพรรคพลังประชารัฐและพรรคประชาธิปัตย์
นิสสัน มาร์ช
นิสสัน มาร์ช (Nissan March) หรืออีกชื่อหนึ่งคือ นิสสัน ไมครา (Nissan Micra) เป็นรถยนต์นั่งขนาดเล็กมาก (Subcompact Car) รุ่นหนึ่งที่ผลิตโดยบริษัทรถยนต์สัญชาติญี่ปุ่นชื่อ นิสสัน มีรูปทรงแบบ Hatchback (ท้ายกุด ไม่มีกระโปรงหลัง) ซึ่งในปัจจุบัน คนไทยหลายๆ คน เริ่มรู้จัก นิสสัน มาร์ช ในฐานะของรถอีโคคาร์ (Ecocar) ที่ประหยัดน้ำมันมาก (ประมาณ 20-25 กิโลเมตรต่อลิตร)
ในช่วง พ.ศ. 2516 ลากยาวไปจนถึงช่วง พ.ศ. 2523 ได้เกิดวิกฤติน้ำมันแพงขึ้นรอบหนึ่ง (ไม่ใช่รอบที่แพงอยู่ในปัจจุบันนี้) ผู้ที่ต้องการซื้อรถหลายคนจึงหันไปให้ความสนใจกับรถขนาดเล็ก ประหยัดน้ำมัน ซึ่งในขณะนั้น นิสสันได้ผลิตรถยนต์ Hatchback ขนาดเล็กมากและประหยัดน้ำมันอยู่แล้วรุ่นหนึ่ง ชื่อว่า นิสสัน เชอร์รี (Nissan Cherry) แต่ทว่า นิสสัน เชอร์รี กลับทำยอดขายได้ไม่ดีนักด้วยเหตุผลหลายประการ ทางนิสสันจึงเห็นว่า น่าจะทำรถ Hatchback ขนาดเล็กมากขึ้นมาใหม่รุ่นหนึ่งที่ต้องมีรูปทรงทันสมัย ดึงดูดใจคนรุ่นใหม่ (ในช่วงนั้น) บำรุงรักษาง่าย ขับขี่ง่าย ราคาไม่แพง และประหยัดน้ำมัน
ใน พ.ศ. 2521 นิสสันจึงได้จัดตั้งทีมงานพัฒนารถรุ่นดังกล่าว โดยตั้งชื่อโครงการนี้ว่า The KX Plan ซึ่งหลังจากทำการพัฒนาได้ 3 ปี ใน พ.ศ. 2524 นิสสันก็เปิดตัวรถต้นแบบรุ่นใหม่ก่อนการจำหน่ายจริง 1 ปี ใช้ชื่อต้นแบบว่า KX-018 แต่ยังขาดชื่อที่เหมาะสมในการจำหน่ายจริง นิสสันจึงได้จัดรายการประกวดตั้งชื่อรถรุ่นใหม่ขึ้น ซึ่งก็มีผลตอบรับดีมาก ภายในระยะเวลาประมาณ 2 เดือนครึ่ง มีผู้ส่งชื่อร่วมประกวดสูงถึง 5.65 ล้านคน แต่ทว่า เมื่อประกาศผลโหวตออกไป ชื่อที่ได้รับการโหวตสูงสุดเป็นอันดับแรกๆ ได้แก่
คณะกรรมการการประกวด เห็นว่า ชื่อส่วนใหญ่ที่ถูกส่งมาประกวด ไม่เหมาะสมกับรถอย่างรุนแรง แต่หลังจากได้อ่านชื่อที่ถูกส่งมาประกวดทั้งหมดเรียบร้อยแล้ว ก็ได้ตัดสินใจใช้ชื่อในลำดับที่ 164 ของตาราง คือชื่อ March ซึ่งมีคนส่งชื่อนี้มาเพียง 4,065 คน (จาก 5.65 ล้านคน) ซึ่งเมื่อดูความหมายตามพจนานุกรมแล้ว March นอกจากจะแปลว่า "เดือนมีนาคม" หรือ "การเดินสวนสนาม" แล้ว ยังแปลว่า "การมุ่งไปข้างหน้า" หรือ "กรีทาทัพ" ได้อีกด้วย
ในที่สุด นิสสัน มาร์ช รุ่นแรก ก็ได้เปิดตัวขึ้นในวันที่ 22 ตุลาคม พ.ศ. 2525 เป็นครั้งแรก
รุ่นที่ 1 K10 (พ.ศ. 2525 - 2535)
นิสสัน มาร์ช รุ่นที่ 1 ใช้รหัสตัวถังว่า K10 ในการเปิดตัวได้มีการนำ Masahiko Kondou นักแข่งรถ Formula Nippon และเป็น Idol ยอดนิยมของวัยรุ่นญี่ปุ่นในช่วงนั้นมาเป็นพรีเซนเตอร์ ส่วนเครื่องยนต์ที่ใช้ เครื่องยนต์ตัวแรกและดั้งเดิมของมาร์ช K10 คือเครื่องยนต์คาร์บูเรเตอร์ MA10S 4 สูบ SOHC 8 วาล์ว 987 ซีซี ในการขับขี่บนท้องถนนจริง พบว่า นิสสัน มาร์ช รุ่นแรก มีอัตราการใช้น้ำมันประหยัดมาก คือ 21 กิโลเมตร/ลิตร และจากการทดสอบพบว่า หากขับขี่ด้วยความเร็วคงที่ 60 กิโลเมตร/ชั่วโมงแล้ว จะสามารถประหยัดน้ำมันได้ถึง 32.5 กิโลเมตรต่อลิตร ซึ่งในภาพรวมนิสสัน มาร์ช รุ่นแรก ประสบความสำเร็จอย่างดีเยี่ยม อีกทั้งมีการคิดค้นรุ่นพิเศษลิมิเต็ดเอดิชันออกมาอีกหลายรุ่น จึงได้รับการตอบรับอย่างดี และเป็นรถเล็กรุ่นแรก ที่ติดตั้ง Turbocharger และหัวฉีดอิเล็กทรอนิกส์ ในปี 2528 และ Nissan March Super Turbo (รวมเทคโนโลยี Supercharger และ Turbocharger ไว้ในเครี่อง MA10ET ตัวเดียว ) ในปี 2532 และสามารถทำยอดขายได้ครบ 1 ล้านคันในเวลาเพียง 6 ปีหลังจากเริ่มผลิต และมียอดขาย K10 รวมทั้งสิ้นประมาณ 1.6 ล้านคัน
รุ่นที่ 2 K11 (พ.ศ. 2535 - 2545)
นิสสัน มาร์ช รุ่นที่ 2 ใช้รหัสตัวถังว่า K11 ในการออกแบบได้ใช้โปรแกรม CAD มาช่วยในการสร้าง และออกแบบให้มีรูปทรงโค้งมน กลมกลึน ดูเป็นมิตรกว่ารุ่นเดิมมาก นอกจากนี้ยังได้เปลี่ยนไปใช้เครื่องยนต์แบบ CG10DE 4 สูบ DOHC 16 วาล์ว 987 ซีซี เป็นเครื่องรุ่นมาตรฐาน มีระบบเกียร์ธรรมดา 5 สปีด กับเกียร์อัตโนมัติ CVT และได้สร้างสถิติอย่างน่าชื่นชม โดยได้รับรางวัลรถยนต์ยอดเยี่ยมแห่งปีของญี่ปุ่น (Car of the Year Japan) ประจำปี 1992 และเป็นรถรุ่นแรกของญี่ปุ่น ที่คว้ารางวัลรถยนต์ยอดเยี่ยมแห่งปีของยุโรป (European Car of the Year) ประจำปี 1993 ซึ่งในรายการทีวีซีรีส์ญี่ปุ่นเรื่อง แชมป์เฉือนแชมป์ ตอน World Records ที่ออกอากาศในประเทศไทยในช่วง พ.ศ. 2552 ในการแข่งขัน ดริฟท์จอดรถ ก็ใช้รถ นิสสัน มาร์ช รุ่นที่ 2 ในการแข่งขัน
อย่างไรก็ตาม นิสสัน มาร์ช รุ่นที่ 2 ยังมีความปลอดภัยไม่มากเท่าที่ควร จากการทดสอบขององค์การทดสอบความปลอดภัยของยานยนต์ Euro NCAP ได้ประเมินว่า นิสสัน มาร์ช รุ่นที่ 2 มีความปลอดภัยเพียงระดับ 2 ดาว จาก 5 ดาว
รุ่นที่ 3 K12 (พ.ศ. 2545 - 2553)
นิสสัน มาร์ช รุ่นที่ 3 ใช้รหัสตัวถังว่า K12 พัฒนาขึ้นบนพื้นฐานของรูปแบบ B-Platform เปิดตัวใน พ.ศ. 2544 เริ่มการผลิตกันอย่างจริงจังใน พ.ศ. 2545 ตัวถังใหม่มีความโค้งมนมากขึ้น สูงขึ้น และกว้างขึ้น ซึ่งสือมวลชน รวมถึงสถาบันการออกแบบชั้นนำหลายแห่ง ก็ต่างออกมายอมรับว่างานชิ้นนี้มีดีไซน์แตกต่าง ดูเป็นเอกลักษณ์ ด้วยการเน้นการเพิ่มพื้นที่ในห้องโดยสาร การใช้ไฟหน้ารูปทรงแบบดวงตาการ์ตูน บักส์ บันนี รูปทรงรถแบบลู่ลมช่วยลดแรงต้านลมระหว่างการวิ่ง (ค่า Cd.=0.32) เสาหลังคาหลังถูกลดความยาวลงเพื่อลดจุดบอดของสายตาขณะถอยจอด และมาพร้อมกับเทคโนโลยีใหม่ คือ Keyless Ignition คือจะมีรีโมทกุญแจไว้ให้เจ้าของรถ เมื่อเจ้าของรถพกรีโมทกุญแจเข้ามาในรถ จะสามารถกดปุ่มสตาร์ทรถได้ทันทีโดยไม่ต้องใช้กุญแจ (เหมือน โตโยต้า ยาริส ในปัจจุบัน)
เครื่องยนต์เปลี่ยนไปใช้เครื่องยนต์แบบ CR โดยใช้เครื่องยนต์ CR10DE เป็นรุ่นมาตรฐาน เกียร์ธรรมดาถูกยกเลิกไปในเกือบทุกรุ่น ยกเว้นรุ่นที่ใช้เครื่องยนต์ประเภท CR12DE จะยังผลิตเกียร์ธรรมดาให้เลือกเป็นพิเศษ มีสีตัวถังให้เลือกถึง 12 สี
รุ่นที่ 4 K13 (พ.ศ. 2553 - ปัจจุบัน)
นิสสัน มาร์ช รุ่นที่ 4 ใช้รหัสการพัฒนาว่า W02A ภายหลังได้ใช้รหัสตัวถังเป็น K13 เปิดตัวครั้งแรกใน พ.ศ. 2552 และเริ่มผลิตในเดือนมีนาคม พ.ศ. 2553 รวมถึงประเทศไทยด้วย หลังจากผลิตนิสสัน มาร์ชรุ่นที่ 1 ในประเทศไทยแล้ว ล้มเหลวอย่างสิ้นเชิงเมื่อกว่า 20 ปีก่อน นิสสันก็ตัดสินใจผลิตนิสสัน มาร์ช ในประเทศไทยอีกครั้ง โดยใช้ชื่อในการโฆษณาว่า "นิสสัน อีโคคาร์" (Nissan Ecocar) ซึ่งจะใช้เครื่องยนต์ 1,200 ซีซี 3 สูบ ซึ่งสามารถประหยัดน้ำมันได้ไม่แพ้รุ่นก่อนๆ โดยนิสสัน มาร์ช รุ่นใหม่นี้ ผ่านเกณฑ์มาตรฐานข้อกำหนดรถประหยัดพลังงานสากล (อีโคคาร์) ซึ่งมีข้อกำหนดดังนี้
รถที่ผ่านเกณฑ์มาตรฐานอีโคคาร์ ในประเทศไทย จะได้รับผลประโยชน์ในการลดภาษีสรรพสามิตเหลือร้อยละ 17 (รถเก๋งที่ไม่ผ่านเกณฑ์อีโคคาร์ ต้องจ่ายภาษีร้อยละ 30-50) และในวันที่ 22 มีนาคม พ.ศ. 2556 นิสสัน มาร์ช ก็ได้มีการไมเนอร์เชนจ์ขึ้น โดยปรับโฉมให้ดูสปอร์ตขึ้น โดนเปลี่ยนรูปแบบกระจังหน้าใหม่ ไฟหน้าใหม่ ไฟท้ายแบบ LED
จะเห็นว่าแม้โฉมจะถูกดึงใช้มานานตั้งแต่ปี 2010 แต่ March ก็ยังมีการอัพเดทรายละเอียดของอุปกรณ์ของตัวรถอย่างต่อเนื่องให้ทันยุคทันสมัยอยู่เสมอ พร้อมกับราคาเริ่มต้นที่สูงขึ้นด้วยเช่นกัน โดยล่าสุดปีนี้ก็มีการเปิดตัวรุ่นปรับปรุงอีกครั้ง เพิ่มความสดใสกับทางเลือกของสีตัวถังใหม่และราคาเริ่มต้นที่ถูกลงจับต้องได้ง่ายขึ้นออกมาให้เลือก
โดยราคาขายของ Nissan March 2018 ในแต่ละรุ่นย่อย มีให้เลือกดังต่อไปนี้ โดยล้อที่ให้มาจะเป็นล้อเหล็กทุกรุ่นย่อยขนาด 14 นิ้วรัดด้วยยางขนาด 165/70/14
ความเปลี่ยนแปลงทั้งในเรื่องตัวเลขราคาที่ปรับขึ้น ไปจนถึงรายละเอียดต่าง ๆ ของอ๊อพชั่นการใช้งาน Nissan March ตอนนี้ปี 2018 จะเป็นอย่างไรบ้าง ไปดูรีวิวโดยละเอียดทั้งภายนอก ภายใน เครื่องยนต์ และระบบความปลอดภัยกันได้เลย
อวสานการผลิตในประเทศไทย
ทางด้าน Nissan March ที่ว่ากันว่าจ่อยุติการผลิตนั้นความจริงคือยังมีการผลิตอยู่ที่โรงงาน บางนา-ตราด กม. 22 แต่จำนวนการผลิตมีไม่มากนักและยังค้างการผลิตราวๆ 200 คัน สาเหตุที่ค้างนั้นเนื่องจากปัญหาชิป (เซมิคอนดักเตอร์) ขาดแคลน แต่ถ้าสถานการณ์ขาดแคลนชิ้นส่วนกลับมาเข้าสู่สถานการณ์ปกติจะกลับมาผลิตที่ยังค้างอยู่เช่นเดิมและอาจเป็นล็อตสุดท้ายเพราะเนื่องจากเจนนี้อยู่ในยุครถปลายรุ่น เท่ากับว่าทั้ง Nissan Note และ Nissan March ยังคงจำหน่ายปกติจนกว่ารถหมดสต็อกทั้งประเทศ ถึงแม้รุ่น Note ปิดสายการผลิตและรุ่น March ยังมียอดการผลิตล็อตสุดท้ายค้างอยู่ก็ตาม สอดคล้องกับทาง นายอิซาโอะ เซคิกุจิ ประธาน นิสสัน มอเตอร์ (ประเทศไทย) ได้ให้สัมภาษณ์กับทางประชาชาติธุรกิจว่า Nissan จะจำหน่ายรุ่นปัจจุบันเน้นสี่รุ่นนหลักทั้ง Nissan Almera, Nissan Navara, Nissan Terra และ Nissan Kicks e-Power ที่จะเปิดตัวรุ่น MY2022 ในวันทื่ 1 กรกฎาคม ที่จะถึงนี้ ส่วนรถยนต์นำเข้าขายเพียง สองถึงสามรุ่น ทั้ง Nissan LEAF Nissan GT-R และ Nissan URVAN
ปราโมทย์ ธีระวิวัฒน์
ดาบตำรวจ ปราโมทย์ ธีระวิวัฒน์ (14 มิถุนายน พ.ศ. 2510 – 4 ตุลาคม พ.ศ. 2555) เป็นนักกีฬาแบดมินตันชายชาวไทยประเภทชายคู่ ผู้ซึ่งเป็นแชมป์ประเทศไทย 11 สมัย นอกจากนี้ เขายังเป็นเจ้าของเหรียญทองซีเกมส์ 1999 ที่ประเทศบรูไน, เหรียญเงินเอเชียนเกมส์ 1998 ที่ประเทศไทย และเหรียญเงินเอเชียนเกมส์ 2002 ที่ประเทศเกาหลีใต้ เขามักร่วมทีมกับ พ.อ.ศักดิ์ระพี ทองสาริ และเทศนา พันธ์วิศวาส โดยได้รับการจัดให้อยู่ในอันดับ 2 ของโลกถึง 2 ครั้ง
นิสสัน มาร์ช
อวสานการผลิตในประเทศไทย
นอกจาก Nissan March ที่จะยุติการผลิตแล้ว Nissan Note ก็เตรียมจะยุติการผลิตด้วยเช่นกัน ภายในปี 2022 นี้ โดยทั้งคู่ต่างใช้เครื่องยนต์เดียวกันคือ รหัส HR12DE เบนซิน 3 สูบ ขนาด 1.2 ลิตร 1,198 ซีซี. กระบอกสูบ x ระยะช่วงชัก : 78.0 x 83.6 มิลลิเมตร อัตราส่วนกำลังอัด 10.2 : 1 พละกำลังสูงสุด 79 แรงม้า ที่ 6,000 รอบ/นาที แรงบิดสูงสุด 106 นิวตันเมตร ที่ 4,400 รอบ/นาที จับคู่กับเกียร์ธรรมดา 5 จังหวะ และ เกียร์อัตโนมัติ Xtronic CVT ขับเคลื่อนล้อหน้า รองรับน้ำมันสูงสุด E20
ปราโมทย์ ธีระวิวัฒน์
นอกจากนี้ เขายังเป็นผู้ฝึกสอนนักแบดมินตันไทยจนสามารถติดอันดับโลกหลายราย ทั้งบุญศักดิ์ พลสนะ, พิสิษฐ์ พูดฉลาด, กุลชลา วรวิจิตรชัยกุล, ดวงอนงค์ อรุณเกษร, ร.อ.หญิง สราลีย์ ทุ่งทองคำ, ณริฎษาพัชร แลม, ทรงพล อนุกฤตยาวรรณ, พรทิพย์ บูรณะประเสริฐสุข, รัชนก อินทนนท์, บุศนันท์ อึ๊งบำรุงพันธ์, มณีพงศ์ จงจิตร และบดินทร์ อิสสระ
ประวัติ
ปราโมทย์ ธีระวิวัฒน์ เริ่มเล่นแบดมินตันเมื่ออายุได้ 6 ขวบเมื่อครั้งเป็นนักเรียนประถมที่โรงเรียนสิทธิศึกษา จากนั้นได้ศึกษาต่อชั้นมัธยมที่โรงเรียนวิสุทธรังษี จังหวัดกาญจนบุรี และสำเร็จการศึกษาระดับ ปวช. จากวิทยาลัยเทคนิคกาญจนบุรี จากนั้น เมื่อเขาย้ายมายังกรุงเทพมหานคร ก็ได้มีโอกาสร่วมทีมกับนักแบดมินตันที่มีชื่อเสียงหลายราย และปราโมทย์เริ่มมีชื่อเสียงอย่างมาก เมื่อครั้งที่เขาจับคู่กับศักดิ์ระพี ทองสาริ โดยสามารถขึ้นไปอยู่ในอันดับ 2 ของโลกจากการแข่งขันระดับนานาชาติหลายรายการ และปราโมทย์ได้เข้าแข่งขันในกีฬาแบดมินตันในโอลิมปิกฤดูร้อน 2004 ในประเภทชายคู่ร่วมกับเทศนา พันธ์วิศวาส โดยพวกเขาเป็นฝ่ายชนะแอชลีย์ เบรเฮาท์ และเทรวิส เดนนีย์ จากประเทศออสเตรเลียในรอบแรก จากนั้นทั้งคู่ก็เป็นฝ่ายแพ้ต่อจง เถิงฝู และหลี่ ว่านหัว จากประเทศมาเลเซียในรอบ 16 คนสุดท้าย
ในโอลิมปิกฤดูร้อน 2000 ปราโมทย์เข้าแข่งขันร่วมกับเทศนา พันธ์วิศวาส พวกเขาชนะในรอบ 32 คนสุดท้าย แต่เป็นฝ่ายแพ้ต่อทีมมาเลเซียในรอบ 16 คนสุดท้าย หลังจากที่เขาเลิกการแข่งขันแบดมินตันแล้ว ก็ได้ผันตัวมาเป็นโค้ชให้แก่ทีมชาติไทยในเวลาต่อมา
ด้านชีวิตส่วนตัว ปราโมทย์ ธีระวิวัฒน์ สมรสกับ ณฐมล ธีระวิวัฒน์ และมีบุตรชายด้วยกัน 2 คน
การเสียชีวิต
ปราโมทย์พบว่าตนป่วยเป็นโรคมะเร็งปอดในช่วงต้นปี พ.ศ. 2554 ทั้งที่ซึ่งเขาไม่ได้เป็นคนดื่มเหล้าหรือสูบบุหรี่ จากนั้นเขาได้เข้ารับการรักษาเป็นระยะเวลาเกือบ 2 ปี ปราโมทย์ได้เสียชีวิตลงอย่างสงบในวันที่ 4 ตุลาคม พ.ศ. 2555 ด้วยโรคมะเร็งปอด ที่โรงพยาบาลรามาธิบดี โดยญาติได้นำร่างของเขาไปประกอบพิธีที่วัดถาวรวราราม จังหวัดกาญจนบุรี ซึ่งเป็นบ้านเกิดของเขา และกำหนดพิธีฌาปนกิจศพในวันที่ 9 ของเดือนเดียวกันนี้ ในการจากไปนี้ คุณหญิงปัทมา ลีสวัสดิ์ตระกูล ซึ่งเป็นประธานที่ปรึกษาสมาคมแบดมินตันฯ ได้แสดงการไว้อาลัยผ่านทางเฟซบุ๊กของ ด.ต.ปราโมทย์ รวมทั้ง รัชนก อินทนนท์ ที่เคยรับการฝึกสอนจาก ด.ต.ปราโมทย์ ก็ได้แสดงความอาลัยผ่านทางอินสตาแกรมด้วยเช่นกัน
นิสสัน มาร์ช
อวสานการผลิตในประเทศไทย
ต้องมาลุ้นกันต่อไปว่า All NEW Nissan March ที่สร้างขึ้นบนแพลตฟอร์ม CMF B-EV มาพร้อมขุมพลังไฟฟ้า 100% (BEV) ที่ถูกเผยภาพ Official Teaser ไปเมื่อช่วงต้นปี 2022 ที่ผ่านมา จะมีโอกาสเข้ามาทำตลาดในประเทศไทย รับช่วงต่อจาก March (K13) หรือไม่ ?
รุ่นที่ 5 K14 (พ.ศ. 2560–ปัจจุบัน)
นิสสัน มาร์ช รุ่นที่ 5 ใช้รหัสว่า K14 ได้เปิดตัวครั้งแรกในโลกที่ปารีส มอเตอร์โชว์ ปี พ.ศ. 2559 โดยมีการออกแบบภายนอกใหม่ทั้งหมด และใช้แพลทฟอร์ม CMF-B ส่วนสีภายนอกมีให้เลือกมากถึง 10 สี โดยการวางจำหน่ายเริ่มที่ยุโรปในเดือนมีนาคม พ.ศ. 2560
นิสสัน มาร์ช ใช้เครื่องยนต์ดีเซล 1.5 ลิตร 97 แรงม้า, เครื่องยนต์เบนซินเทอร์โบ 0.9 ลิตร 90 แรงม้า และเครื่องยนต์เบนซิน 1.0 ลิตร 70 แรงม้า
ซึ่งการเปิดตัวครั้งนี้ น่าจะทำให้นิสสัน มาร์ช รุ่นที่ 5 กลับมามีชีวิตชีวาได้อีกครั้ง หลังจากที่ชาวยุโรปมองว่านิสสัน มาร์ช รุ่นก่อนนั้น ค่อนข้างจืดชืดเมื่อเทียบกันรุ่นก่อน (K12) ที่มีการออกแบบที่ดีกว่า รวมไปถึงคุณภาพที่ต่ำกว่าความคาดหวัง ทั้งหมดนี้จึงทำให้นิสสัน มาร์ช รุ่นที่ 5 จำเป็นต้องดูดีขึ้นขึ้น โดยการเปลี่ยนแปลงจึงเริ่มขึ้นด้วยรถต้นแบบ Nissan Sway Concept
โรงเรียนราชนันทาจารย์ สามเสนวิทยาลัย ๒
โรงเรียนราชนันทาจารย์ สามเสนวิทยาลัย๒ ประกาศจัดตั้งเมื่อวันที่ 30 เมษายน 2539 โดย ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ในขณะนั้น เป็นโรงเรียนที่หลวงปู่ผล อกฺกโชติหรือพระราชนันทาจารย์ ได้บริจาคที่ดินจำนวน 5 ไร่ ในซอยสะพาน99 ริมคลองเปรมประชากร ในปลายปีการศึกษา 2537 ให้สร้างโรงเรียนมัธยมศึกษา ชื่อโรงเรียนจึงมีชื่อ "ราชนันทาจารย์" อยู่ในชื่อของโรงเรียนแห่งนี้ เป็นต้นมา
ประวัติ
ปลายปีการศึกษา 2537 พระราชนันทาจารย์ เจ้าอาวาสวัดเวตวันธรรมาวาส บริจาคที่ดินจำนวน 5 ไร่ ซึ่งตั้งอยู่บนถนนประชาชื่น ซอยสะพาน99 ริมคลองเปรมประชากร ให้สร้างโรงเรียนมัธยมศึกษาโดยให้ นายชลอ บุญก่อ โรงเรียนนนทรีวิทยา ทำหน้าที่เลขานุการ ปลัดกระทรวงศึกษาธิการ (ดร.โกวิทวรพิพัฒน์)
ใขณะนั้นเป็นผู้ประสานงานและเปิดดำเนินการเป็นโรงเรียนมัธยมศึกษาสาขาโรงเรียนสามเสนวิทยาลัย ในปีการศึกษา 2538 รับนักเรียนชั้น ม.1 รุ่นแรกโดยใช้อาคารฝึกอบรมครูหน่วยศึกษานิเทศก์ เป็นสถานที่ตั้งโรงเรียนชั่วคราว แต่ที่ดินดังกล่าวนั้น ต้องร่วมมือกับกองสลากฯ จ่ายค่าขนย้ายให้ชาวบ้านในชุมชนสลัมซึ่ง ที่ตั้งของโรงเรียนในปัจจุบัน เป็นจำนวนเงินหลายแสน ฯพณฯ สุขวิช รังสิตพล รัฐมนตรีว่าการกระทรวงศึกษาธิการ ประกาศแต่ตั้งโรงเรียนอย่างเป็นทางการตามคำสั่งของกระทรวงศึกษาธิการ ในวันที่ 30 เมษายน 2539 และโรงเรียนยังได้รับพระมหากรุณาธิคุณจากพระบาทสมเด็จพระเจ้าอยู่หัวให้ใช้ชื่ออาคารเรียนพิเศษว่า อาคารเฉลิมพระเกียรติปีกาญจนาภิเษกพระบาทสมเด็จพระเจ้าอยู่หัว พร้อมทั้งให้เชิญตราสัญลักษณ์ งานฉลองศิริราชสมบัติ 50 ปีประดิษฐ์ที่สมเด็จพระญาณสังวร สมเด็จพระสังฆราช สกลมหาสังฆปริณายก เสด็จวางศิลาฤกษ์อาคารดังกล่าว ในวันที่ 21 พฤศจิกายน 2539
- ในปี พ.ศ. 2541 โรงเรียนได้รับงบประมาณสนับสนุนจาก สำนักงานสลากกินแบ่งรัฐบาล จำนวนเงิน 12,000,000 บาท(สิบสองล้านบาทถ้วน) เพื่อก่อสร้างอาคารกาญจนาภิเษก ใช้เป็นอาคารห้องสมุด และห้องพยาบาล
- ปีการศึกษา 2543 พระราชนันทาจารย์ ได้มอบที่ดินเพิ่มเติมอีก 13 ตารางวา
- ปีการศึกษา 2547 โรงเรียนได้งบประมาณก่อสร้างอาคารเอนกประสงค์ 5 ชั้น จำนวน 30,000,000 บาท (สามสิบล้านบาทถ้วน) พระราชนันทาจารย์ องค์อุปถัมภ์โรงเรียน วางศิลาฤกษ์อาคารเอนกประสงค์ 5 ชั้น และมณฑปหลวงพ่อสัมฤทธิ์ พระพุทธรูปประจำโรงเรียน วันที่ 23 มิถุนายน 2547
- วันที่ 29 ตุลาคม 2547 สำนักสลากกินแบ่งรัฐบาล สนับสนุนเงินจำนวน 30,000,000 บาท โดย คณะกรรมการพิจารณาโครงการเพื่อสาธารณประโยชน์ จากรายได้โดยออกสลากพิเศษ กรมบัญชีกลาง กระทรวงการคลัง ส่งมอบเช็คธนาคารกรุงไทยจำกัด(มหาชน) สาขาย่อยกระทรวงการคลัง เลขที่ CH.X 2894533 ลงวันที่ 26 ตุลาคม 2547 ในการจัดซื้อที่ดินเพิ่มอีก 3 ไร่ 114.9 ตารางวา เพื่อสร้างสนามกีฬาเอนกประสงค์โดยได้รับความอนุเคราะห์จากสมาชิกวุฒิสภากรุงเทพมหาคร เขตบางซื่อ (ท่านชัชวาลย์ คงอุดม) ในการประสานติดต่อผู้บริหารระดับต่าง ๆ ของฝ่ายรัฐบาล
- วันที่ 28 ธันวาคม 2549 ดรงเรียนได้รับพระมหากรุณาธิคุณ พระราชทานชื่ออาคารเอนกประสงค์ว่า "อาคารเฉลิมพระเกียรติ สมเด็จพระนางเจ้าฯ พระบรมราชินีนาถเนื่องในโอกาสพระราชพิธีเฉลิมพระชนมพรรษา 6 รอบ 12 สิงหาคม 2547 ในการนี้สมเด็จพระเทพรัตนราชนุดาฯ สยามบรมราชกุมารี เสด็จพระราชดำเนินเป็นองค์ประธานเปิดอาคารเรียนหลังใหม่
ทำเนียบผู้บริหารโรงเรียน
อดีต – ปัจจุบัน
ตราสัญลักษณ์โรงเรียน
ดวงประทีปเหนืออักษรย่อชื่อโรงเรียนภายในวงกลม มีปรัชญาของโรงเรียนและคำแปลเขียนล้อมวงกลมรอบนอก
และชื่อโรงเรียนในแถบโบว์ปลายพลิ้วรูปครึ่งวงกลมที่ส่วนล่างสุด
ระดับชั้นมัธยมศึกษาตอนต้น (ม.1-ม.3)
ห้องเรียนโครงการพิเศษ (MEP) (ห้อง 1)
ห้องเรียนปกติ (ห้อง 2-9)
ระดับชั้นมัธยมศึกษาตอนปลาย (ม.4-ม.6)
แผนการเรียนโครงการพิเศษ (MEP) (ห้อง 1)
แผนการเรียนวิทยาศาสตร์-คณิตศาสตร์ (ห้อง 2-3)
แผนการเรียนคณิตศาสตร์-ภาษาอังกฤษ (ห้อง 4-5)
แผนการเรียนภาษาต่างประเทศ (ภาษาจีน,ภาษาญี่ปุ่น,(ภาษาฝรั่งเศส ปิดทำการเรียนการสอน ปี 2560)) (ห้อง 6)
บทเพลงประจำสถาบัน
เนื้อร้อง-ทำนอง"พรพิรุณ" จังหวะ Grand March 90" เนื้อเพลง “ราชนันทาจารย์ สามเสนวิทยาลัย ๒ โรงเรียนเรามิเป็นรองผู้ใดให้ใครเหยียดหยัน” ธงเราสีชมพูเขียวแทนความหมายเดียวคือความผูกพัน กลมเกลียวสามัคคีมั่นโชติช่วงชัชวาลย์ดุจเทพสรรค์สร้าง กัลปพฤกษ์ช่อชมพู สวยหรูใบเขียวสะอาง ชมพูความหมายหลายทางกระจ่างภาคภูมิชื่นชม มีอำนาจเด่นดังในสังคม สีเขียวพลังรื่นรมย์เยือกเย็นเหมาะสมเป็นขุมทรัพย์ทางปัญญา “เหล่าราชนันทาจารย์ สามเสนวิทยาลัย ๒ มีความรักใคร่ปรองดุจดังพี่น้องร่วมอุทรมารดา” มีองค์หลวงพ่อสัมฤทธิ์ให้เคารพกราบไหว้บูชา สทธา สาธุ ปฏิฐิตา คือปรัชญาจำใส่ใจ ไม่ว่าดนตรีกีฬา เทคโนโลยีทั้งหลาย อาชีพเสริมอีกมากมายได้ร่ำเรียนไว้เพิ่มพูนปัญญา อันคุณลักษณะพวกเราคือใฝ่รู้ใฝ่เรียน นานา ศึกษาขยันและตรงเวลา กตัญญูและอดทน “ลูกราชนันทาจารย์ รักระเบียบวินัยทุกคน” พวกเราสายเลือดชมพูเขียว สามัคคีกลมเกลียวเป็นหนึ่งเดียวร่วมกมล สถานกล่อมเกลาเยาวชน ไม่เลือกชาติ เชื้อชั้นชน มีหรือจนมีสิทธิ์เทียมกัน ที่นี้ราชนันทาจารย์ ให้เป็นวิทยาทาน แก่ลูกหลานด้วยจิตรใฝ่ฝัน “ที่นี้ต้องสร้างบุคคลสำคัญ ซึ่งเกิดมาร่วมสร้างสรรค์บ้านเมืองให้พัฒนา”
คณะสีของโรงเรียน
คณะสีในอดีต 5 คณะสีดังต่อไปนี้ โดยตั้งชื่อเป็นเมืองต่างๆในประเทศไทย  ปัจจุบันได้มีการเปลี่ยนแปลงชื่อคณะ เมื่อปี ๒๕๖๓.
พระพุทธรูปประจำโรงเรียน
หลวงพ่อสัมฤทธิ์ เป็นพระศักดิ์สิทธิ์ หน้าตักกว้าง ๗ นิ้ว สูง ๑๒ นิ้ว ชาวบ้านเคารพนับถือว่าเป็นพระคู่บ้านของชาวบางซื่อ เดิมนั้นท่านถูกฝังอยู่ใต้ดิน ทางทิศเหนือของอุโบสถวัดเวตวันธรรมาวาส(วัดเซิงหวาย) มาช้านาน วันหนึ่งท่านได้มาเข้าฝัน ว่าถ้าอยากให้บ้านเมืองสงบสุขก็ให้นำท่านขึ้นมาสักการบูชา เหตุการณ์นั้นเกิดขึ้นเมื่อใดไม่แจ้งชัด แต่วัดนี้มีอายุราวต้นกรุงรัตนโกสินทร์ และประเพณีแห่เรือชักพระวัดเซิงหวาย ก็สืบเนื่องมานับร้อยปี
ศิษย์เก่าที่มีชื่อเสียง
นายชนินทร์ จันมา (ศิษย์เก่ารุ่นที่ 1) วิศวกรรมศาสตร์บัณฑิต(เกียรตินิยมอันดับ 2) จุฬาลงกรณมหาวิทยาลัย ชนะเลิศ หุ่นยนต์กู้ภัยระดับประเทศและระดับนานาชาติ นางสาวอาภารัตน์ ครองรุ่งโรจน์ (อั้ม)(ศิษย์เก่ารุ่นที่ 4) ได้รับตำแหน่ง ขวัญใจช่างภาพและนักเรียน-ครู ในการประกวดนางนพมาศ ปี 2548
ซากูระ สึกูบะ
ซากูระ สึกูบะ (เกิด 16 กุมภาพันธ์) เป็นนักวาดการ์ตูนผู้หญิงชาวญี่ปุ่น ผลงานเรื่องแรกคือ hikaru no dokeki haru no hi ni ซึ่งลงตีพิมพ์ในนิตยสาร LaLa DX เมื่อ ค.ศ. 1994 แต่เรื่องที่ทำให้ชื่อของเธอเป็นที่รู้จักในวงกว้างคือ สัมผัสรักจากฟากฟ้า
ประเทศเช็กเกียในโอลิมปิกเยาวชนฤดูร้อน 2010
ประเทศเช็กเกีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติเช็กเกียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 38 คน ใน 16 ชนิดกีฬา ผลการแข่งขันครั้งนี้ประเทศเช็กเกียได้รับเหรียญรางวัลแบ่งเป็น 1 เหรียญทอง 2 เหรียญเงิน และ 3 เหรียญทองแดง รวมทั้งหมด 6 เหรียญ
กรีฑา
ผลการแข่งขันดังนี้ :
กระทรวงการต่างประเทศ (ประเทศไทย)
ประวัติ
กระทรวงการต่างประเทศมีปลัดกระทรวงคนแรก ได้แก่ พระยาอภิบาลราชไมตรี (ต่อม บุนนาค) ดำรงตำแหน่งเมื่อวันที่ 29 มิถุนายน พ.ศ. 2475 ถึง 1 กันยายน พ.ศ. 2476 หม่อมเจ้า นิกรเทวัญ เทวกุล ดำรงตำแหน่งเมื่อ 1 กรกฎาคม พ.ศ. 2477 วันที่ 1 พฤศจิกายน พ.ศ. 2482 หลวงสิทธิสยามการ (เทียนฮ็อก ฮุนตระกูล) ดำรงตำแหน่งปลัดกระทรวงการต่างประเทศ
วันที่ 1 พฤษภาคม พ.ศ. 2490 นาย วิสูตร อรรถยุกติ ดำรงตำแหน่งปลัดกระทรวงการต่างประเทศ วันที่ 14 พฤษภาคม พ.ศ. 2491 หม่อมเจ้าวงศานุวัตร เทวกุล ดำรงตำแหน่งปลัดกระทรวงการต่างประเทศ
มีเสนาบดีคนแรก ไดแก่ เจ้าพระยาภาณุวงศ์มหาโกษาธิบดี
ใน เดือนเมษา​ยน พ.ศ. 2563 ได้มีการแต่งตั้งให้ บุษยา มาทแล็ง เป็น หัวหน้าศูนย์ปฏิบัติการมาตรการเดินทางเข้าออกประเทศและการดูแลคนไทยในต่างประเทศ คนแรกของกระทรวง
ที่ตั้ง
กระทรวงการต่างประเทศ เคยมีสำนักงานตั้งอยู่ที่พระราชวังสราญรมย์ ถนนสนามไชย ตั้งแต่ปี พ.ศ. 2418 จนถึงปี พ.ศ. 2535 ต่อจากนั้นจึงได้ย้ายที่ทำการมายังเลขที่ 443 ถนนศรีอยุธยา แขวงทุ่งพญาไท เขตราชเทวี กรุงเทพมหานคร ในบริเวณที่เคยเป็นที่ตั้งสำนักงาน องค์การสนธิสัญญาป้องกันภูมิภาคเอเชียตะวันออกเฉียงใต้ (SEATO ซีโต้ หรือ สปอ.) นอกจากนั้นยังมีอาคารสำนักงานในสังกัด คือ กรมการกงสุล ถนนแจ้งวัฒนะ และสำนักงานหนังสือเดินทางชั่วคราว 19 แห่ง ทั้งในกรุงเทพมหานครและต่างจังหวัดทั่วประเทศ
ตราสัญลักษณ์ประจำกระทรวง
ตราบัวแก้ว ซึ่งเป็นรูปเทพยดานั่งในดอกบัว ถือดอกบัวข้างขวา ถือวชิระข้างซ้ายนั้น เป็นตราของกระทรวงการต่างประเทศ ตรานี้มีปรากฏใช้มาตั้งแต่กรุงศรีอยุธยาเป็นราชธานี ในสมัยกรุงรัตนโกสินทร์ ตราบัวแก้วเป็นตราซึ่งเจ้าพระยาพระคลังใช้ประทับในเอกสารของกรมท่า (ซึ่งต่อมาในสมัยปัจจุบันได้ปรับรูปมาเป็น กรมเจ้าท่า กระทรวงคมนาคม) และเอกสารที่เกี่ยวข้องกับงานด้านการต่างประเทศ เช่น สนธิสัญญาต่าง ๆ
ในยุครัตนโกสินทร์ตอนต้น ตราสำคัญในราชการไทยมีสามดวง คือตราพระคชสีห์สำหรับสมุหพระกลาโหม ซึ่งใช้ในราชการด้านการทหารทั่วไป ตราพระราชสีห์สำหรับสมุหนายก ใช้ในราชการด้านมหาดไทย และตราบัวแก้วประจำตำแหน่งพระคลัง (ซึ่งดูแลกิจการกรมท่า และการติดต่อค้าขายกับชาวต่างประเทศด้วย) กฎหมายไทยที่เรียกว่า "กฎหมายตราสามดวง" ก็เป็นเพราะมีการประทับตราทั้งสามดวงนี้ ซึ่งมีตราบัวแก้วรวมอยู่ด้วยดวงหนึ่ง
ในปี พ.ศ. 2418 พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้าฯ ให้แยกราชการด้านการคลัง (กรมพระคลังมหาสมบัติ) ออกจากกรมท่า ตราบัวแก้วจึงเป็นตราประจำตำแหน่งเสนาบดีจตุสดมภ์ กรมท่า และต่อมาเมื่อได้ทรงพระกรุณาโปรดเกล้าฯ จัดระบบราชการใหม่โดยแบ่งเป็น 12 กระทรวง ตราบัวแก้ว จึงเป็นตราประจำเสนาบดีว่าการต่างประเทศ และกลายมาเป็นตราของกระทรวงการต่างประเทศจนปัจจุบัน การใช้ตราบัวแก้วในปัจจุบันนี้ไม่ได้ใช้ประทับในเอกสารทางราชการเหมือนเช่นในสมัยโบราณแล้ว (ตราสำหรับเอกสารราชการไทยทั้งหมด รวมทั้งที่ใช้ในเอกสารราชการของกระทรวงการต่างประเทศด้วย คือตราครุฑ) แต่ถือเป็นตราประจำกระทรวง เป็นเครื่องหมายสังกัดในเครื่องแบบของข้าราชการกระทรวงการต่างประเทศ และยังเป็นตราประจำสโมสรสราญรมย์ อันเป็นสโมสรของข้าราชการกระทรวงการต่างประเทศด้วย
ในปี พ.ศ. 2418 ถึง ปี พ.ศ. 2474 ใช้นามกระทรวงว่ากระทรวงต่างประเทศ และในวันที่ 9 ธันวาคม พ.ศ. 2476 จึงเปลี่ยนเป็นกระทรวงการต่างประเทศ จนถึงปัจจุบัน
กระทรวงการต่างประเทศมีเพลงประจำกระทรวง คือเพลง "บัวแก้ว" ประพันธ์คำร้องและทำนองโดย หลวงวิจิตรวาทการ อดีตรัฐมนตรีว่าการกระทรวงการต่างประเทศ
สีประจำกระทรวง
สีประจำกระทรวง คือสี "กรมท่า" (หรือสีน้ำเงินเข้ม) เป็นอนุสรณ์ถึงประวัติของกระทรวงการต่างประเทศที่สืบมาตั้งแต่กรมท่า ในสมัยจตุสดมภ์
อนึ่ง ตั้งแต่ พ.ศ. 2470 เป็นต้นมา มีการกำหนดให้มีธงประจำตำแหน่งเอกอัครราชทูตไทยและกงสุลใหญ่ไทยในต่างประเทศด้วย และต่อมาได้รับการรับรองไว้ในพระราชบัญญัติธง พ.ศ. 2522 โดยกำหนดให้มีลักษณะเป็นธงชาติ (ธงไตรรงค์) มีวงกลมสีน้ำเงินหรือสีกรมท่าอยู่ตรงกลางธงชาติ กลางวงนั้นมีรูปช้างเผือกยืนอยู่ หันหน้าเข้าหาเสาธง หากเป็นธงประจำตำแหน่งเอกอัครราชทูต (ซึ่งพระราชบัญญัติธงเรียกว่า ธงราชทูต) ให้ใช้รูปช้างเผือกทรงเครื่องพร้อมยืนบนแท่น หากเป็นธงประจำตำแหน่งกงสุลใหญ่ (ซึ่งพระราชบัญญัติธงเรียกว่า ธงกงสุล) ให้ใช้รูปช้างเผือกไม่ทรงเครื่องและไม่ยืนบนแท่น (ธงราชทูตนี้มีลักษณะคล้ายธงราชนาวีไทย ซึ่งเป็นธงชาติไทยและมีช้างเผือกทรงเครื่องยืนแท่นอยู่ในวงกลมกลางธงเช่นเดียวกัน แต่ธงราชนาวีใช้วงกลมสีแดงกลางธง)
หน่วยงานในสังกัด
หน่วยงานด้านการบริหาร หน่วยงานด้านความสัมพันธ์ทวิภาคีกับภูมิภาคต่างๆ หน่วยงานด้านความสัมพันธ์พหุภาคี
หน่วยงานด้านความเชี่ยวชาญ หรือการบริการเฉพาะทาง
หน่วยงานในสังกัด (นอกประเทศไทย)
กระทรวงการต่างประเทศ มีหน่วยงานในสังกัดอยู่นอกประเทศไทย คือ สำนักงานตัวแทนทางการทูตและการกงสุลของไทยในต่างประเทศ (ซึ่งถือว่าอยู่ภายใต้สังกัดของสำนักงานปลัดกระทรวง) ประกอบไปด้วย สถานเอกอัครราชทูตไทย สถานกงสุลใหญ่ไทย สำนักงานคณะผู้แทนถาวรแห่งประเทศไทยประจำองค์การระหว่างประเทศต่างๆ และสำนักงานการค้าและเศรษฐกิจไทย(ไทเป)ประจำไต้หวัน ซึ่งรัฐบาลไทยใช้เป็นจุดติดต่อกับไต้หวัน รวมทั้งสิ้นประมาณ 93 แห่งใน 70 กว่าประเทศทั่วโลก มีข้าราชการกระทรวงการต่างประเทศ ทั้งที่เป็นนักการทูตและที่ทำงานฝ่ายกงสุล รวมทั้งที่ปฏิบัติงานด้านอื่นๆ ประมาณ 700 คน นอกประเทศไทย
ในทางกลับกัน รัฐบาลมิตรประเทศได้มาเปิดสถานเอกอัครราชทูตต่างประเทศอยู่ในประเทศไทย 74 แห่ง สถานกงสุลต่างประเทศ 13 แห่ง และสำนักงานขององค์การระหว่างประเทศมาตั้งอยู่ในประเทศไทย 32 องค์การ ซึ่งกระทรวงการต่างประเทศไทยเป็นจุดติดต่อระหว่างรัฐบาลไทยกับหน่วยงานต่างประเทศเหล่านี้ด้วย
สำนักงานตัวแทนทางการทูตของประเทศไทย มีฐานะเป็นสถานเอกอัครราชทูต (Embassy) และในหลักการ ประเทศไทยเช่นเดียวกับประเทศต่างๆ ทั่วโลก สามารถส่งผู้แทนทางการทูตระดับเอกอัครราชทูต (Ambassador) ไปประจำการในต่างประเทศและรับผู้แทนระดับเอกอัครราชทูตของรัฐต่างประเทศมาประจำในประเทศของตนได้ แต่ในประวัติศาสตร์การทูตก่อนสงครามโลกครั้งที่สอง ตามธรรมเนียมปฏิบัติระหว่างประเทศในยุคนั้น การส่งผู้แทนทางการทูตไปประจำในต่างประเทศในระดับเอกอัครราชทูต เป็นสิทธิพิเศษที่มหาประเทศในยุคนั้น เช่น อังกฤษ ฝรั่งเศส สงวนไว้สำหรับพวกตนด้วยกันเองเท่านั้น สยามในฐานะประเทศเล็กจึงไม่มีสิทธิส่งผู้แทนในระดับเอกอัครราชทูตไปประจำในต่างประเทศ สามารถส่งได้เพียงอัครราชทูต (Envoy) และตั้งได้เพียงสถานอัครราชทูต (Legation) ประจำต่างประเทศ ประเทศไทยได้แลกเปลี่ยนผู้แทนทางการทูตในระดับเอกอัครราชทูตกับต่างประเทศครั้งแรกกับประเทศญี่ปุ่น ในฐานะมิตรร่วมรบในช่วงสงครามมหาเอเชียบูรพา ต่อมา หลังสงครามโลกครั้งที่สอง ธรรมเนียมปฏิบัติระหว่างประเทศได้เปลี่ยนเป็นถือว่า ประเทศต่างๆ ไม่ว่าเล็กใหญ่ มีความเสมอภาคกันและสามารถส่งผู้แทนทางการทูตในระดับเอกอัครราชทูตได้ด้วยกันทุกประเทศ
สำนักงานตัวแทนทางกงสุลของรัฐบาลไทย มีฐานะเป็นสถานกงสุลใหญ่หรือสถานกงสุล (Consulate-General หรือ Consulate) ในระบบของกระทรวงการต่างประเทศไทย ราชการฝ่ายการทูตและราชการฝ่ายกงสุลไม่ได้แยกออกจากกันโดยเด็ดขาดเหมือนเช่นในระบบของบางประเทศ และเจ้าหน้าที่กระทรวงการต่างประเทศไทยเมื่อออกไปประจำการในต่างประเทศสามารถมีโอกาสเป็นได้ทั้งนักการทูตหรือเจ้าพนักงานกงสุล กงสุลมีหน้าที่ช่วยเหลือและคุ้มครองพลเมืองของประเทศผู้แต่งตั้งกงสุลในดินแดนของประเทศผู้รับ และเพื่ออำนวยความสะดวกทางการค้าและไมตรีระหว่างประชาชนของทั้งสองประเทศ กงสุลแตกต่างจากเอกอัครราชทูตตรงที่เอกอัครราชทูตเป็นผู้แทนจากประมุขแห่งรัฐหนึ่งไปประจำประมุขของอีกรัฐหนึ่ง เอกอัครราชทูตไทยประจำอีกประเทศหนึ่งมีได้เพียงคนเดียว และโดยปกติจะประจำการอยู่ที่สถานเอกอัครราชทูตไทยในเมืองหลวงของประเทศผู้รับ ขณะที่กงสุลไทยในแต่ละประเทศอาจมีได้หลายคน ประจำอยู่ในเมืองสำคัญต่าง ๆ ของประเทศผู้รับ (ที่มิใช่เมืองหลวง) เพื่อให้ความช่วยเหลือและคุ้มครองผลประโยชน์ของคนไทยในท้องถิ่นนั้น ๆ ของประเทศผู้รับ ทั้งคนไทยที่พำนักอยู่เป็นประจำและที่เดินทางไปเยือน (เช่น การให้บริการต่ออายุหนังสือเดินทางและออกเอกสารเดินทางชั่วคราวให้หากทำหาย การช่วยเหลือคนไทยตกทุกข์ได้ยาก เจ็บป่วย หรือต้องคดีในต่างประเทศ และการอำนวยความสะดวกด้านทะเบียนราษฎร เช่นการจดทะเบียนสมรส ทะเบียนหย่า ออกสูติบัตรและมรณบัตร ผ่อนผันการเกณฑ์ทหาร และจัดการเลือกตั้งนอกราชอาณาจักร) และอำนวยความสะดวกในส่วนที่เกี่ยวกับทางราชการไทยแก่พลเมืองของประเทศนั้นในภูมิภาคที่กงสุลประจำอยู่ด้วย (เช่น การตรวจลงตราหนังสือเดินทางต่างชาติเพื่ออนุญาตให้เข้ามาในราชอาณาจักรหรือที่เรียกกันว่า "การให้วีซ่า" และการรับรองเอกสารต่างๆ) ทั้งนี้ ภายในสถานเอกอัครราชทูตไทยเองที่เมืองหลวงก็จะมีฝ่ายกงสุลสังกัดอยู่ด้วยเช่นกัน และตามระบบ เอกอัครราชทูตไทยจะเป็นหัวหน้าผู้บังคับบัญชาของกงสุลไทยในเมืองอื่นๆ ในประเทศนั้นๆ (ถ้ามี)ด้วย
ตามกฎหมายระหว่างประเทศ กิจการด้านการทูตและกิจการด้านการกงสุลอยู่ภายใต้บังคับของสัญญาระหว่างประเทศสองฉบับ คือ อนุสัญญากรุงเวียนนาว่าด้วยความสัมพันธ์ทางทูต ค.ศ. 1961 (Vienna Convention on Diplomatic Relations of 1961) และอนุสัญญากรุงเวียนนาว่าด้วยความสัมพันธ์ทางกงสุล ค.ศ. 1963 (Vienna Convention on Consular Relations of 1963)
อนึ่ง รัฐบาลไทยโดยกระทรวงการต่างประเทศยังได้แต่งตั้งบุคคลสัญชาติต่างประเทศเป็นกงสุลกิตติมศักดิ์ของไทยประจำเมืองต่างๆ บางแห่งที่ไม่มีสถานทูตหรือสถานกงสุลไทยประจำอยู่ด้วย
วัฏจักรคัลวิน
วัฏจักรคัลวิน (Calvin cycle) หรือ Calvin-Benson-Bassham (CBB) cycle reductive pentose phosphate cycle หรือ C3 cycle เป็นลำดับของปฏิกิริยาทางด้านชีวเคมี เกิดขึ้นในสโตรมาของคลอโรพลาสต์ บางครั้งเรียกปฏิกิริยานี้ว่าปฏิกิริยาช่วงที่ไม่ใช้แสง วัฏจักรคัลวิน เกิดเป็น 3 ขั้นตอน ดังนี้
แหล่งข้อมูลอื่น
Yhteyttäminen
ประกัน
คำว่า"ประกัน" สามารถหมายถึง
พระเจ้าโจวมู่
พระเจ้าโจวมู่ เป็นกษัตริย์องค์ที่ห้าของจีนในราชวงศ์โจว ครองราชย์ในช่วงระหว่าง 976-922 ปีก่อนคริสตกาล หรือ 956-918 ปีก่อนคริสตกาล โดยประมาณ
อ้างอิง
-922
สยามปาร์ค
สยามปาร์ค (Siam Park) เป็นสวนน้ำของโลโรปาร์เกในเกาะเตเนริเฟ แคว้นกานาเรียส ประเทศสเปน ตั้งอยู่บนถนน TF1 ในโกสตาอาเดเฆ เนื้อที่ 18.5 เฮกตาร์ (46 เอเคอร์) สยามปาร์คเป็นสวนน้ำที่จัดรูปแบบตามแก่นเรื่องความเป็นสยาม และได้รับการอ้างว่าเป็นสถานที่เล่นทางน้ำที่น่าสนใจที่สุดของยุโรป สวนน้ำแห่งนี้ได้มีประธานเปิดพิธีคือ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
มาจูโร
มาจูโร มีประชากรประมาณ 25400 คน (พ.ศ. 2547) ซึ่งป็นเมืองหลวงของสาธารณรัฐหมู่เกาะมาร์แชลล์ มาจูโรเป็นที่ตั้งของท่าเรือและสนามบินนานาชาติของสาธารณรัฐหมู่เกาะมาร์แชลล์ ที่ทำการรัฐบาลอยู่ทางตะวันออกของมาจูโร มาจูโรมีพิกัดทางภูมิศาสตร์อยูที่ 7°7'30" เหนือ, 171°4' ตะวันออก มาจูโรมีพื้นที่ที่เป็นที่ดิน 9.7 ตร.กม. แต่ที่เหลือเป็นลากูนทั้งหมดถึง 295 ตร.กม. กีฬาที่เป็นที่นิยมของหมู่เกาะปะการังมาจูโรคือ ตกปลาและดำน้ำ
เกลาส์ โยฮานิส
เกลาส์ เวร์เนร์ โยฮานิส (Klaus Werner Iohannis) เป็นประธานาธิบดีแห่งโรมาเนียคนปัจจุบัน เขาเป็นผู้นำพรรคเสรีนิยมแห่งชาติใน พ.ศ. 2557 หลังจากทำหน้าที่ผู้นำฟอรัมประชาธิปไตยของชาวเยอรมันในโรมาเนียระหว่าง พ.ศ. 2544–2556 โยฮานิสเคยเป็นครูสอนวิชาฟิสิกส์และผู้ตรวจการโรงเรียนก่อนหันมาทำงานการเมืองเต็มเวลา
1959
จังหวัดยามางาตะ
จังหวัดยามางาตะ เป็นจังหวัดในประเทศญี่ปุ่น ตั้งอยู่บริเวณภาคโทโฮกุบนเกาะฮนชู เมืองหลวงอยู่ที่นครยามางาตะ
ภูมิศาสตร์และการปกครอง
จังหวัดยามางาตะตั้งอยู่ทางทิศตะวันตกเฉียงใต้ของภูมิภาคโทโฮกุ ติดกับทะเลญี่ปุ่น มีอาณาเขตติดกับจังหวัดนีงาตะทางทิศตะวันตก จังหวัดฟูกูชิมะทางทิศใต้ จังหวัดมิยางิทางทิศตะวันออก และจังหวัดอากิตะทางทิศเหนือ
เขตการปกครอง
จังหวัดยามางาตะประกอบด้วย 13 นคร 8 อำเภอ 19 เมือง และ 3 หมู่บ้าน พื้นที่ที่แสดงในตารางมาจากรายงานของสำนักงานสารสนเทศภูมิศาสตร์แห่งประเทศญี่ปุ่นใน พ.ศ. 2560 และจำนวนประชากรที่แสดงในตารางมาจากรายงานสำมะโนประชากรประจำ พ.ศ. 2558 ของสำนักงานสถิติ กระทรวงกิจการภายในประเทศและการสื่อสาร โดย 13 นครในจังหวัดยามางาตะมีพื้นที่รวมกัน 4,711.77 ตารางกิโลเมตร หรือคิดเป็นร้อยละ 50.54 ของพื้นที่จังหวัด และมีประชากรรวม 897,041 คน หรือคิดเป็นร้อยละ 79.82 ของประชากรทั้งจังหวัด
อำเภอ เมือง และหมู่บ้าน
จังหวัดยามางาตะมี 8 อำเภอ โดยแต่ละอำเภอมีเขตการปกครองต่าง ๆ ดังนี้
มาโนฮารา โอเดเลีย พีนอต
มาโนฮารา โอเดเลีย พีนอต (Manohara Odelia Pinot; เกิด 28 กุมภาพันธ์ ค.ศ. 1992) เป็นนางแบบชาวอินโดนีเซีย โดยถือสัญชาติอินโดนีเซียและอเมริกัน และเคยเป็นบาทบริจาริกาในเติงกูมูฮัมมัด ฟาครี เปตรา ช่วง ค.ศ. 2008–2009
พื้นฐานครอบครัว
จำเดิม เดซี ฟาจารีนา (Daisy Fajarina) เคยสมรสครั้งแรกกับเอดี (Edy) ชายชาวอินโดนีเซีย ต่อมาสมรสหนที่สองกับจอร์จ มันซ์ (George Manz) ชายชาวอเมริกัน มีบุตรด้วยกันคือมาโนฮารา แต่ทั้งสองหย่าจากกันใน ค.ศ. 1994 เดซีจึงสมรสหนที่สามกับเยือร์เกิน ไรเนอร์ โนอัค-พีนอต (Juergen Reiner Noack-Pinot) ชายสัญชาติเยอรมัน ซึ่งต่อมารับมาโนฮาราเป็นลูกบุญธรรม เธอจึงใช้นามสกุลของพ่อเลี้ยงแทน
ต่อมาซาลีฮา (Saliha) ลูกสาวบุญธรรมของเดซี ฟาจารีนา แจ้งความว่าเธอถูกเดซีและพีนอตซึ่งเป็นแม่และพ่อบุญธรรมล่วงละเมิดทางเพศและทำร้ายร่างกาย เดซีถูกตัดสินให้จำคุก 18 เดือน ส่วนนายพีนอตถูกตัดสินให้จำคุกเพียง 4 เดือน เดซีพร้อมลูกสาวสองคน คือ มาโนฮารา และเดวี ซรี อาซิฮ์ (Dewi Sri Asih) หลบหนีออกจากประเทศฝรั่งเศสไปอินโดนีเซีย จนถึงตอนนี้เธอยังมีหมายจับในประเทศฝรั่งเศสในฐานะ "ผู้จัดหาหญิงเปราะบางและต้องการที่พึ่งพาอาศัย ให้ไปทำงานที่ไม่มีมาตรฐาน และทำร้ายร่างกายมาตั้งแต่ ค.ศ. 1998"
ความสัมพันธ์กับเจ้าชายฟาครี
มาโนฮาราตกเป็นที่สนใจอย่างกว้างขวางในสื่อมวลชนอินโดนีเซียเมื่อเดือนเมษายน ค.ศ. 2009 หลังเดซี ฟาจารีนา มารดา กล่าวหาว่าเติงกูมูฮัมมัด ฟาครี เปตรา (Tengku Muhammad Fakhry Petra) เจ้าชายแห่งรัฐกลันตันซึ่งเป็นสามีของมาโนฮารา ลักพาตัวมาโนฮาราไป
มาโนฮาราพบกับเติงกูมูฮัมมัด ฟาครี ครั้งแรกในงานเลี้ยงอาหารค่ำที่จัดโดยนาจิบ ราซัก รองนายกรัฐมนตรีมาเลเซียในขณะนั้น เมื่อเดือนเมษายน ค.ศ. 2006 โดยเติงกูมูฮัมมัด ฟาครี เสกสมรสกับมาโนฮารา หญิงชาวอินโดนีเซียวัย 16 ปี เมื่อวันที่ 26 สิงหาคม ค.ศ. 2008 ซึ่งการแต่งงานดังกล่าวไม่มีพยาน (วะลีย์) และไม่มีเอกสารทางกฎหมายจากสถานทูตอินโดนีเซีย
ประเด็นการหายตัวไปของมาโนฮาราเป็นที่สนใจมากขึ้น หลังนาจิบ ราซัก นายกรัฐมนตรีมาเลเซีย หลีกเลี่ยงการตอบคำถามเกี่ยวกับมาโนฮาราซึ่งถามโดยซูซีโล บัมบัง ยูโดโยโน ประธานาธิบดีอินโดนีเซีย เมื่อครั้งพบปะกันที่จาการ์ตา เมื่อ 23 เมษายน ค.ศ. 2009 เดซี มารดาของมาโนฮาราจัดการแถลงข่าวหน้าคณะกรรมาธิการแห่งชาติว่าด้วยความรุนแรงต่อเด็กและสตรีกรุงจาการ์ตา โดยตัดพ้อว่าทางการมาเลเซียห้ามเธอเดินทางเข้าประเทศมาเลเซียเพื่อไปหาลูกสาว ซึ่งเปรียบได้กับเหตุการณ์การเสียชีวิตของชารีบูกี อัลตันตูยา ทางการอินโดนีเซียได้มีการเรียกร้องให้รัฐบาลมาเลเซียอธิบายว่าเพราะเหตุใดจึงไม่อนุญาตให้นางเดซีไปเยี่ยมลูกสาว ท่ามกลางการกล่าวอ้างว่าเจ้าชายของมาเลเซียล่วงละเมิดมาโนฮารา
ต่อมาสุลต่านแห่งกลันตันทรงพระประชวรและเข้ารับถวายการรักษาที่ประเทศสิงคโปร์ มาโนฮาราได้ตามเสด็จไปด้วย ในเวลานั้นเดซีอยู่ที่สิงคโปร์เช่นกัน จึงสอบถามชื่อโรงแรมจากลูก ครั้นมาโนฮาราจะหลบหนีออกจากโรงแรม บอดีการ์ดกลันตันพยายามให้เธอหยุดที่ชั้นสามที่สุลต่านประทับอยู่ แต่จากความช่วยเหลือจากสถานทูตสหรัฐ เธอจึงหนีไปยังท่าอากาศยานนานาชาติชางงีและบินกลับอินโดนีเซียพร้อมมารดาได้สำเร็จเมื่อวันที่ 31 ตุลาคม ค.ศ. 2009 มีการจัดแถลงข่าวออกโทรทัศน์ โดยมาโนฮาราออกมายืนยันคำพูดของมารดาว่าเติงกูมูฮัมมัด ฟาครี ทำร้ายร่างกายและจิตใจของเธอจริง และกล่าวอีกว่าเธอจะไม่เดินทางกลับไปกลันตันอีก และตั้งใจจะฟ้องหย่ากับเติงกูมูฮัมมัด ฟาครี
รัตนา ซารุมปาเยต (Ratna Sarumpaet) นักเคลื่อนไหวเพื่อสิทธิสตรีผู้เคยให้ความช่วยเหลือมาโนฮาราและเดซี ได้ถอนการเสนอที่จะช่วย โดยให้เหตุผลว่าหญิงทั้งสองขาดมุ่งมั่นตั้งใจในการดำเนินคดีต่อ ส่วน โอ. ซี. กาลีกิส (O. C. Kaligis) ทนายความซึ่งเคยเสนอตัวเป็นที่ปรึกษาด้านกฎหมาย ก็ถอนตัวจากการเป็นตัวแทนของมาโนฮาราเช่นกัน โดยให้เหตุผลว่ามีปัญหาด้านการรวบรวมหลักฐานและการให้ข้อมูล ต่อมากระทรวงการต่างประเทศของอินโดนีเซียเสนอที่จะให้ความช่วยเหลือและยื่นรายงานต่อตำรวจมาเลเซียในนามของมาโนฮารา โดยเธอต้องยื่นแสดงหลักฐานสำคัญออกมาทั้งหมด แต่มาโนฮาราปฏิเสธการช่วยเหลือ และไม่ยอมส่งมอบรายงานทางการแพทย์แก่ทนายความชาวมาเลเซีย ที่สุดทนายความคนดังกล่าวได้ยื่นคำร้องขอให้เขาออกจากคดี
ต่อมาซาฮีลา ลูกสาวบุญธรรมของเดซี เดินทางกลับสู่ประเทศอินโดนีเซีย หลังใช้เวลากว่าสิบปีในการนำตัวแม่บุญธรรมเข้าสู่กระบวนการยุติธรรม ฮัซซัน วีราจูดา (Hassan Wirajuda) รัฐมนตรีกระทรวงการต่างประเทศ ยืนยันว่า เขาได้รับเอกสารจากสถานกงสุลใหญ่เมืองมาร์แซย์ ประเทศฝรั่งเศส ซึ่งเนื้อหาขอให้รัฐบาลอินโดนีเซียเร่งรัดคดีของเดซีให้รับโทษจำคุก
เดือนกุมภาพันธ์ ค.ศ. 2020 มาโนฮาราระบุในสตอรีอินสตาแกรมระบุว่าเธอเปลี่ยนไปนับถือศาสนาคริสต์ โดยอ้างว่าเปลี่ยนมานานแล้ว และไม่ใช่กงการอะไรของใคร เพราะเป็นเรื่องระหว่างเธอกับพระเจ้า
คริสท็อฟ วัลทซ์
คริสท็อฟ วัลทซ์ (Christoph Waltz; เกิดวันที่ 4 ตุลาคม พ.ศ. 2499) เป็นนักแสดงชาวออสเตรีย เป็นที่รู้จักจากบทบาท พันเอก ฮันส์ ลันดา ในภาพยนตร์เรื่อง ยุทธการเดือดเชือดนาซี ซึ่งเขาได้รับรางวัลออสการ์ สาขานักแสดงสมทบชายยอดเยี่ยมในงานประกาศผลรางวัลออสการ์ ครั้งที่ 82 เขายังได้รับรางวัลนักแสดงสมทบจากนิวยอร์กฟิล์มคริติกเซอร์เคิล รางวัลนักวิจารณ์ภาพยนตร์สังคมบอสตัน รางวัลสมาคมนักวิจารณ์ภาพยนตร์ลอสแอนเจลิส และรางวัลลูกโลกทองคำ รวมถึงรางวัลแซกอวอร์ด หลังจากบทบาทนี้แล้ว วัลทซ์มีผลงานเรื่อง หน้ากากแตนอาละวาด ร่วมกับเซธ โรเกน เจย์ โช และคาเมรอน ดิแอซ โดยรับบท Chudnofsky ผู้ร้ายของเรื่อง
ในวันที่ 4 ธันวาคม พ.ศ. 2557 ได้มีการเปิดเผยว่าวัลทซ์จะรับบทเป็น ฟรันทซ์ โอเบอร์เฮาเซอร์ ตัวร้ายหลักใน องค์กรลับดับพยัคฆ์ร้าย ภาพยนตร์ลำดับที่ 24 ในชุดเจมส์ บอนด์
แหล่งข้อมูลอื่น
1956
เกาะไหง
เกาะไหง (Ko Ngai) เป็นเกาะขนาดเล็กทางตอนใต้ของชายฝั่งทะเลอันดามันในพื้นที่หมู่ 4 บ้านเกาะปอ ตำบลเกาะลันตาใหญ่ อำเภอเกาะลันตา จังหวัดกระบี่ แต่ทางภูมิศาสตร์อยู่ใกล้จังหวัดตรังมากกว่า เป็นที่รู้จักดีในด้านเรื่องการดำน้ำลึกและหาดทรายขาวทอดยาว เกาะไหงเป็นส่วนหนึ่งของอุทยานแห่งชาติหมู่เกาะลันตา และเป็นถิ่นอาศัยของนกแก๊ก ซึ่งเป็นสัตว์ป่าคุ้มครอง
ภูมิประเทศ
เกาะไหงตั้งอยู่ทางใต้ของจังหวัดกระบี่ ในอำเภอเกาะลันตา ในเชิงภูมิศาสตร์ใกล้กับชายฝั่งจังหวัดตรังมากกว่าจังหวัดกระบี่ ตั้งอยู่ทางทิศตะวันตกของอุทยานแห่งชาติหาดเจ้าไหมบนแผ่นดินใหญ่ฝั่งตรงข้ามจากตรัง เกาะไหงมีความยาว 4 กิโลเมตร พื้นที่ขนาดประมาณ 3.635 ตารางกิโลเมตร มีรูปทรงสามเหลี่ยมด้านใต้กว้างกว่า และด้านเหนือเป็นปลายแหลมแบบลิ่ม
ด้านทิศตะวันออกของเกาะประกอบด้วยหาดทรายยาว มีปะการังด้านหน้าหาด และเป็นแหล่งดูปะการังน้ำตื้นที่สมบูรณ์แห่งหนึ่ง ทิศใต้ลักษณะเป็นอ่าว ด้านตะวันตกตอนเหนือมีลักษณะเป็นเขาสูงชัน ยอดเขาที่สูงที่สุดสูง 198 เมตรจากระดับน้ำทะเล โดยทั่วไปเป็นป่าดิบชื้น และป่าชายหาด
กลุ่มเกาะไหง ประกอบด้วย เกาะไหงและเกาะม้า
ภูมิอากาศ
มีภูมิอากาศแบบกึ่งเขตร้อน ฤดูฝน (มรสุม) เริ่มประมาณต้นเดือนพฤษภาคมและสิ้นสุดในปลายเดือนตุลาคมในต้นเดือนพฤศจิกายนของทุกปี โดยปกติช่วงนี้ทะเลมีคลื่นสูงการเล่นน้ำนอกฝั่งอาจมีอันตรายได้ มักจะมีฝนตกหนักและมีเมฆมากเป็นเวลาติดต่อกันหลายวัน และช่วงตั้งแต่ต้นเดือนพฤศจิกายนถึงปลายเดือนเมษายนเป็นฤดูแล้งแดดจัดเป็นส่วนใหญ่และทะเลสงบ
เขตการปกครอง
เกาะไหงอยู่ในเขตการปกครองตำบลเกาะลันตาใหญ่ อำเภอเกาะลันตา ของจังหวัดกระบี่ และเป็นที่ตั้งหน่วยพิทักษ์อุทยานแห่งชาติที่ ลต.2 (เกาะไหง) บนแหลมกวนอิม (ทางตะวันเฉียงใต้ของเกาะ)
ข้อมูลประชากร
ไม่มีผู้อยู่อาศัยถาวรบนเกาะ ผู้อยู่อาศัยส่วนใหญ่เป็นพนักงานของรีสอร์ทตากอากาศ ซึ่งดำเนินการสิ่งอำนวยความสะดวกในโรงแรมในช่วงนอกฤดูท่องเที่ยวของภาคใต้
การขนส่ง
ท่าเรือแผ่นดินใหญ่ที่ใกล้ที่สุดคือ ท่าเรือปากเมง จังหวัดตรัง ห่างจากเกาะไหงไปทางตะวันออกเฉียงเหนือประมาณ 15 กิโลเมตร ในอำเภอสิเกา จังหวัดตรัง การข้ามจากท่าเรือปากเมงใช้เวลา 30 ถึง 45 นาที ขึ้นอยู่กับประเภทของเรือ
นอกจากนี้ยังมีมีเรือท่องเที่ยวหรือเรือหางยาวเช่าเหมาลำจากเกาะอื่น ๆ ในพื้นที่ เช่น เกาะลันตาใหญ่และเกาะมุก เรือสปีดโบ๊ทเส้นทางเกาะหลีเป๊ะ-เกาะลันตา-เกาะพีพี-เกาะภูเก็ต
เกาะไหงเป็นเกาะขนาดเล็กไม่มีทางรถยนต์บนเกาะ
ตำบลทับยา
ทับยา เป็นตำบลหนึ่งในอำเภออินทร์บุรี จังหวัดสิงห์บุรี มีพื้นที่ 24.27 ตารางกิโลเมตร มีประชากรในปี พ.ศ. 2560 จำนวน 5,988 คน องค์กรปกครองส่วนท้องถิ่นในพื้นที่ คือ เทศบาลตำบลทับยา ซึ่งครอบคลุมพื้นที่ตำบลทับยาทั้งตำบล
การตั้งชุมชน
จากหลักฐานทางประวัติศาสตร์ของเมืองอินทร์บุรี สามารถอนุมานได้ว่า พื้นที่ตำบลทับยาอาจจะมีการตั้งรกรากมาตั้งแต่ยุคก่อนประวัติศาสตร์ ทั้งนี้เนื่องจากตั้งอยู่ไม่ไกลจากแหล่งโบราณคดีคูเมืองมากนัก
การตั้งรกรากของชุมชนโบราณน่าจะอิงอยู่กับแม่น้ำ ทั้งนี้เนื่องจากแม่น้ำเปรียบได้ดั่งเส้นเลือดใหญ่ของชุมชน ประชาชนต้องพึ่งพาแม่น้ำในหลายด้าน ไม่ว่าจะเป็นเพื่อการอุปโภคบริโภค เพื่อการเกษตร การคมนาคม และอื่น ๆ ดังนั้น ในพื้นที่แห่งนี้จึงมีประชาชนอาศัยตลอดมา ถึงแม้ในบางช่วงเวลาก็อาจจะถูกกวาดต้อนเป็นเชลยสงครามไปบ้างเนื่องจากเป็นเส้นทางการเดินทัพ เป็นพื้นที่เมืองหน้าด่านในสมัยที่กรุงศรีอยุธยาเป็นราชธานี ที่มาของชื่อ “ทับยา” มีเรื่องเล่าสืบต่อกันมาว่า ดั้งเดิมชื่อ “ทัพหย่า” ซึ่งหมายถึงการหย่าทัพ หรือการเลิกทัพนั่นเอง ก่อนที่จะมีการเพี้ยนเสียงจนกลายเป็นทับยาในที่สุด
ชื่อของทัพหย่า เป็นชื่อเรียกสถานที่ที่อ้างอิงถึงความเป็นมาของสถานที่ที่พม่าหย่าทัพ เป็นเหตุการณ์ในสมัยการเสียกรุงศรีอยุธยาครั้งที่ 2 ในปี พ.ศ. 2310 และเรื่องราววีรกรรมชาวบ้านบางระจัน ทั้งนี้ก็เพราะตำบลทับยามีทำเลที่ตั้งอยู่ไม่ไกลจากบ้านบางระจันนั่นเอง
การเริ่มตั้งชุมชนในพื้นที่ตำบลทับยาน่าจะมีมาโดยต่อเนื่องหลังจากเหตุการณ์การเสียกรุงฯ เมื่อบ้านเมืองสงบจากการศึก ชาวบ้านที่หนีภัยเข้าป่าก็เริ่มต้นกลับมาตั้งรกรากในพื้นที่อันอุดมสมบูรณ์อีกครั้ง และพื้นที่ริมน้ำก็เป็นพื้นที่ที่เหมาะสมที่สุดในการตั้งชุมชน
เมื่อดูจากประวัติศาสตร์ของตำบลทับยา จะพบว่าแม่น้ำเจ้าพระยาจะเป็นเงื่อนไขหลักในการเลือกทำเลที่ตั้งรกราก แม่น้ำมีความจำเป็นอย่างยิ่งสำหรับชุมชนโบราณ แม่น้ำเจ้าพระยากับชาวทับยาก็เช่นเดียวกัน เจ้าพระยาเป็นเส้นทางคมนาคม ชาวบ้านจึงหันหน้าบ้านลงน้ำ วัดซึ่งเป็นศูนย์กลางของชุมชนก็เป็นเช่นเดียวกัน ท่าน้ำของวัดก็คือท่าหน้าวัด การทำนา ในอดีตก็ได้พึ่งพา “บาง” หรือคลองที่ต่อเนื่องกับเจ้าพระยาที่จะนำน้ำกระจายออกสู่ท้องทุ่งในฤดูน้ำหลาก “ลำแม่ลา” เริ่มมีผู้คนตั้งถิ่นฐาน เมื่อบริเวณริมเจ้าพระยาเริ่มหนาแน่น พร้อม ๆ กับชื่อเสียงของปลาแม่ลา ผู้คนพึ่งพิงแม่ลาในทุกด้านเช่นกัน “คลองบรมธาตุ” จุดเปลี่ยนอันสำคัญยิ่งเริ่มต้นที่คลองชลประทานที่เข้ามาสู่ชุมชนในต้นทศวรรษ 2500
องค์กรปกครองส่วนท้องถิ่น
เดิมทีตำบลทับยาการปกครองเป็นรูปแบบของสภาตำบล และได้ถูกยกฐานะขึ้นเป็นองค์การบริหารส่วนตำบล โดยมีหลักเกณฑ์ในการยกฐานะดังนี้ สภาตำบลใดที่มีรายได้โดยไม่รวมเงินอุดหนุนในงบประมาณที่ล่วงมาติดต่อกันสามปี เฉลี่ยไม่ต่ำกว่าปีละหนึ่งแสนห้าหมื่นบาทถ้วน ให้ยกฐานะเป็นองค์การบริหารส่วนตำบล ตามประกาศราชกิจจานุเบกษา ฉบับประกาศทั่วไป และมีฐานะเป็นราชการบริหารส่วนท้องถิ่น ทั้งเป็นนิติบุคคล ซึ่งกระทรวงมหาดไทย โดยนายเสนาะ เทียนทอง รัฐมนตรีว่าการกระทรวงมหาดไทย ได้ลงนามประกาศจัดตั้งเมื่อวันที่ 16 ธันวาคม พ.ศ. 2539 โดยมีผลสมบูรณ์เมื่อครบกำหนด 60 วัน คือในวันที่ 23 กุมภาพันธ์ พ.ศ. 2540 และองค์การบริหารส่วนตำบลทับยาได้ถูกจัดตั้งเป็นองค์การบริหารส่วนตำบลชั้น 5 และได้เปลี่ยนแปลงเป็นองค์การบริหารส่วนตำบลขนาดเล็ก องค์การบริหารส่วนตำบลทับยาได้กำหนดยุทธศาสตร์ในการพัฒนาท้องถิ่นในด้านคุณภาพชีวิต พัฒนาศักยภาพการผลิต การจัดระบบสาธารณูปโภค การศึกษา ศาสนา และวัฒนธรรม และพัฒนาระบบการให้บริการประชาชนในการดำเนินงานทุกด้านนั้นมาจากความต้องการของประชาชนทั้งสิ้น
ที่ตั้งและอาณาเขต
ตำบลทับยาห่างจากตัวอำเภออินทร์บุรี ประมาณ 6 กิโลเมตร พื้นที่จำนวนทั้งสิ้น 24.27 ตารางกิโลเมตร เป็นพื้นที่ทางการเกษตร 13,684 ไร่ เป็นพื้นที่อยู่อาศัย 1,483 ไร่ รวม 15,167 ไร่ มีอาณาเขตติดต่อกับพื้นที่ข้างเีคียงดังต่อไปนี้
ประชากร
ตำบลทับยามีจำนวนประชากรชาย 2,997 คน จำนวนประชากรหญิง 3,273 คน จำนวนครัวเรือน 1,811 ครัวเรือน รวมจำนวนประชากรทั้งสิ้น 6,270 คน จำนวนชุมชน 12 ชุมชน ประกอบด้วย
การศึกษา
ตำบลทับยามีสถานศึกษาที่เป็นของรัฐ โดยมีโรงเรียนสังกัดสำนักงานเขตพื้นที่การศึกษาสิงห์บุรี ได้แก่ โรงเรียนชุมชนวัดพระนอน โรงเรียนวัดสุธาวาส โรงเรียนวัดยาง และสังกัดองค์การปกครองส่วนท้องถิ่น ได้แก่ ศูนย์บริการเด็กเล็กเทศบาลตำบลทับยา
สาธารณสุข
หน่วยบริการด้านสาธารณสุขในเขตตำบลทับยา ได้แก่ โรงพยาบาลอินทร์บุรี (รพท. ขนาด 300 เตียง, บางส่วนอยู่ในพื้นที่ เทศบาลตำบลอินทร์บุรี) และสถานีอนามัยตำบลทับยา
เศรษฐกิจ
ในเขตตำบลทับยามีโรงงานอุตสาหกรรมและแหล่งพาณิชยกรรมที่สำคัญดังนี้
อุทยานแห่งชาติดอยอินทนนท์
อุทยานแห่งชาติดอยอินทนนท์ มีพื้นที่ครอบคลุมอยู่ในท้องที่อำเภอจอมทอง อำเภอแม่แจ่ม อำเภอแม่วาง และ อำเภอดอยหล่อ จังหวัดเชียงใหม่ มีเนื้อที่ประมาณ 482.4 ตารางกิโลเมตร หรือ 301,500 ไร่ ประกอบไปด้วยภูเขาสูงสลับซับซ้อน มีดอยอินทนนท์ซึ่งเป็นส่วนหนึ่งของทิวเขาอินทนนท์ (ทิวเขาถนนธงชัยตะวันออก) เป็นยอดเขาที่สูงที่สุดในประเทศไทย
สภาพภูมิประเทศทั่วไปประกอบด้วยภูเขาสลับซับซ้อน มีดอยอินทนนท์เป็นยอดเขาที่สูงที่สุด สูงจากระดับน้ำทะเล 2,565 เมตร ยอดเขาที่มีระดับสูงรองลงมาคือ ดอยหัวมดหลวง สูงจากระดับน้ำทะเล 2,330 เมตร ป่าอินทนนท์นี้เป็นแหล่งกำเนิดของต้นน้ำแม่กลาง แม่ป่าก่อ แม่ปอน แม่หอย แม่ยะ แม่แจ่ม แม่ขาน และเป็นส่วนหนึ่งของต้นน้ำแม่ปิงที่ ให้พลังงานไฟฟ้าที่เขื่อนภูมิพล มีเอกลักษณ์ทางธรรมชาติที่สวยงาม เช่น น้ำตกต่างๆ โดยเฉพาะน้ำตกแม่ยะ ที่ได้ชื่อว่าสวยที่สุดของประเทศ
ดอยอินทนนท์ เดิมมีชื่อว่า "ดอยหลวงอ่างกา" ต่อมาได้ตั้งชื่อตามพระนามของพระเจ้าอินทวิชยนนท์ เจ้าผู้ครองนครเชียงใหม่ องค์ที่ 7
ลักษณะภูมิอากาศ
มีลักษณะอากาศแบบอบอุ่นจนถึงหนาวจัด
พันธุ์ไม้และสัตว์ป่า
แต่สัตว์ป่าในเขตอุทยานนั้นมีจำนวนน้อย เนื่องด้วยถูกชาวเขา ล่าไปเป็นอาหาร ปัจจุบันสัตว์ที่หลงเหลือก็มี เลียงผา กวางผา กวาง เสือ หมูป่า หมี ชะนี กระต่ายป่า และ ไก่ป่า
ปลาค้างคาวดอยอินทนนท์ เป็นปลาน้ำจืดขนาดเล็กในอันดับปลาหนังชนิดหนึ่ง ในวงศ์ปลาแค้ ที่พบได้เพียงแห่งเดียวเท่านั้นในโลก ที่ลำธารน้ำไหลแรงบนทิวเขาอินทนนท์ และอุทยานแห่งชาติดอยอินทนนท์ ที่ระดับความสูงจากระดับน้ำทะเลประมาณ 1,200 เมตร ปัจจุบันมีสถานะใกล้สูญพันธุ์แล้ว
ศึกวันดวลเพลง สงครามเทพบุตร
รายการ ศึกวันดวลเพลง สงครามเทพบุตร เป็นรายการเกมโชว์การแข่งขันเพลงลูกทุ่งสำหรับผู้ชาย โดยออกอากาศทุกวันเสาร์ เวลา 19.30-21.15 น. ทาง ช่องวัน เริ่มออกอากาศครั้งแรกวันเสาร์ที่ 31 มีนาคม 2561 ผลิตโดย บริษัท เดอะวันเอ็นเตอร์ไพรซ์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์) และ เตือนใจ ศรีสุนทร (ฝน ธนสุนธร)
เนื้อหารายการ
รายการ ศึกวันดวลเพลง สงครามเทพบุตร เป็นรายการเกมโชว์การแข่งขันเพลงลูกทุ่งสำหรับผู้ชาย ที่มีใจรักร้องเพลงลูกทุ่ง โดยมีเกณฑ์ในการตัดสินหลักๆ 3 หัวข้อคือ เสียงดี ทรงเด่ เสน่ห์โดน เพื่อที่จะชิงเงินรางวัลมูลค่า 1,000,000 บาท โดยออกอากาศทุกวันเสาร์ เวลา 19.30-21.15 น. ทาง ช่องวัน
รอบคัดเลือก
ในฤดูกาลนี้มีเทพบุตรที่ผ่านการคัดเลือกจากการ Audition จนเหลือมาถึงรอบคัดเลือกทั้งหมด 20 คน ซึ่งผู้เข้าแข่งขันจะต้องทำการร้องเพลงเพียง 1 เพลงเท่านั้น แต่จะแตกต่างจาก ศึกวันดวลเพลง ทุกรูปแบบคือ จะต้องร้องเพลง ภายใต้เงามืด ไม่ให้กรรมการเห็นใบหน้า และกรรมการเองจะต้องตัดสินภายใต้หัวข้อ 3 หัวข้อคือ เสียงดี ทรงเด่ เสน่ห์โดน ซึ่นในระหว่างร้องเพลงหากกรรมการประทับฝ่ามือบนแท่น 1 ท่าน ไฟบนเวทีจะเปิด และจะได้เห็นหน้านักร้องทันที แต่ถ้าจะเข้ารอบจะต้องได้ประทับฝ่ามือบนแท่น 2 ใน 3 คน จึงจะถือว่าผ่าน แต่เมื่อจบเพลง หากกรรมการประทับฝ่ามือน้อยกว่า 2 คน จะมีเวลา 5 วินาทีสุดท้าย หากหมดเวลา แล้วได้ประทับฝ่ามือแค่ 1 คน หรือไม่ได้ประทับเลย ผู้เข้าแข่งขันคนนั้นจะตกรอบทันที ซึ่งในรอบนี้ต้องการผู้เข้ารอบแค่ 8 คนเท่านั้น เพื่อเข้าไปแข่งขันร่วมกับแชมป์จากศึกวันดวลเพลง 4 คน (ทางรายการจะเรียกว่า จตุรเทพ) คือ เจมส์ ตรี เบียร์ และอิสร์
รอบแพ้คัดออก
ในรอบนี้แต่ละทีมจะต้องส่งตัวแทนทีมละ 1 คน เพื่อมาแข่งในยกที่ 1 หรือ ศึกนอก ซึ่งผู้ที่ชนะในรอบนี้จะทำให้ผู้ชนะและคนในทีมเข้ารอบไปเลยทั้งทีม ส่วนทีมที่แพ้จะต้องแข่งต่อในยกที่ 2 หรือ ศึกใน ซึ่งผู้ที่แพ้ในยกแรก จะต้องเลือกคนในทีมของตัวเองเพื่อแข่งแบบตัวต่อตัว ผู้ที่ชนะในยกนี้จะได้เข้ารอบต่อไป ส่วนผู้ที่แพ้จะต้องตกรอบทันที ซึ่งรอบนี้จะมีผู้ที่ต้องตกรอบสัปดาห์ละ 1 คน
ในกรณีที่ทีมใดทีมหนึ่งมีสมาชิกน้อยกว่าอีกทีมถึง 2 คน ทางรายการจะให้ทีมที่มีสมาชิกเยอะกว่า เลือกผู้เข้าแข่งขันทีมตัวเองโดยการโหวตลับ ซึ่งใครถูกโหวตจากสมาชิกทีมตัวเองมากที่สุด ผู้เข้าแข่งขันคนนั้นจะต้องย้ายไปอยู่อีกทีมทันที
รอบชิงชนะเลิศ (4 คนสุดท้าย)
ในรอบนี้ จะแบ่งการแข่งขันกันทั้งหมด 2 สัปดาห์ ในสัปดาห์แรก จะให้แข่งขันกันในรูปแบบ ไต่อันดับ โดยจะยึดจากผลการแข่งขันตลอดทั้งทัวร์นาเม้นต์ ซึ่งเรียงตามดังนี้
ซึ่ง 2 อันดับสุดท้าย จะต้องแข่งขันกันก่อน ใครชนะจะได้ไปแข่งกับ อันดับที่ 2 และถ้าใครชนะ จะได้ไปแข่งกับ อันดับที่ 1 ในสัปดาห์ต่อไป ส่วนใครแพ้ ตกรอบ ทันที ใน สัปดาห์ที่ 2 ผู้เข้าชิงทั้ง 2 จะต้องแข่งขันกันทั้งหมด 3 ยก ใครจับฉลากได้ร้องก่อนในยกแรก จะได้ร้องหลังใน ยกที่ 2 และจะกลับมาร้องก่อนอีกครั้งในยกที่ 3 ใครชนะ 2 ใน 3 ยก คนๆนั้น รับเงินรางวัล  1,000,000 บาท ทันที
ข้อมูลการออกอากาศ
รอบคัดเลือก
สัปดาห์ที่ 1 (31 มีนาคม 2561)
สัปดาห์ที่ 1 ออกอากาศเมื่อวันที่ 31 มีนาคม พ.ศ. 2561
สัปดาห์ที่ 2 (7 เมษายน 2561)
สัปดาห์ที่ 2 ออกอากาศเมื่อวันที่ 7 เมษายน พ.ศ. 2561
สัปดาห์ที่ 3 (21 เมษายน 2561)
สัปดาห์ที่ 3 ออกอากาศเมื่อวันที่ 21 เมษายน พ.ศ. 2561
รอบแพ้คัดออก
สัปดาห์ที่ 4 (28 เมษายน 2561)
สัปดาห์ที่ 4 ออกอากาศเมื่อวันที่ 28 เมษายน พ.ศ. 2561
สัปดาห์ที่ 5 (5 พฤษภาคม 2561)
สัปดาห์ที่ 5 ออกอากาศเมื่อวันที่ 5 พฤษภาคม พ.ศ. 2561
สัปดาห์ที่ 6 (12 พฤษภาคม 2561)
สัปดาห์ที่ 6 ออกอากาศเมื่อวันที่ 12 พฤษภาคม พ.ศ. 2561
สัปดาห์ที่ 7 (19 พฤษภาคม 2561)
สัปดาห์ที่ 7 ออกอากาศเมื่อวันที่ 19 พฤษภาคม พ.ศ. 2561
สัปดาห์ที่ 8 (26 พฤษภาคม 2561)
สัปดาห์ที่ 8 ออกอากาศเมื่อวันที่ 26 พฤษภาคม พ.ศ. 2561
สัปดาห์ที่ 9 (2 มิถุนายน 2561)
สัปดาห์ที่ 9 ออกอากาศเมื่อวันที่ 2 มิถุนายน พ.ศ. 2561
สัปดาห์ที่ 10 (9 มิถุนายน 2561)
สัปดาห์ที่ 10 ออกอากาศเมื่อวันที่ 9 มิถุนายน พ.ศ. 2561
สัปดาห์ที่ 11 (16 มิถุนายน 2561)
สัปดาห์ที่ 11 ออกอากาศเมื่อวันที่ 16 มิถุนายน พ.ศ. 2561
ออกอากาศวันที่ 23มิถุนายน 2561
การแข่งขันรอบชิงชนะเลิศ (ไต่อันดับ)
นายขนมต้ม
นายขนมต้ม เป็นนักมวยคาดเชือกชาวกรุงศรีอยุธยา
ประวัติ
เรื่องราวของนายขนมต้ม ปรากฏครั้งแรกในพระราชพงศาวดาร ฉบับสมเด็จพระพนรัตน์ วัดพระเชตุพน ฉบับตัวเขียน โดยกล่าวว่า